﻿ ઘાટીમાં તણાવગ્રસ્ત વાતાવરણ વચ્ચે 100થી વધુ લોકોની ધરપકડ, હાલમાં કેવી છે હાલત? | Jammu And Kashmir more than 100 Political Leaders Arrested after 370 article
Jammu And Kashmir more than 100 Political Leaders Arrested after 370 article
જમ્મુ-કાશ્મીર / ઘાટીમાં તણાવગ્રસ્ત વાતાવરણ વચ્ચે 100થી વધુ લોકોની ધરપકડ, હાલમાં કેવી છે હાલત?
Team VTV 05:44 PM, 07 Aug 19
જમ્મુ-કાશ્મીર રાજ્યને બે કેન્દ્રશાસિત પ્રદેશો (જમ્મુ-કાશ્મીર અને લદ્દાખ)માં વહેંચવા અને આર્ટિકલ 370ની જોગવાઇઓને હટાવવાના નિર્ણય બાદથી જ ઘાટીમાં તણાવપૂર્ણ શાંતિ યથાવત છે. કાશ્મીર ઘાટીમાં સંચાર વ્યવસ્થા ઠપ થવા અને તમામ પ્રતિબંધોની વચ્ચે પણ સુરક્ષા એજન્સીઓએ રાજનેતાઓ, કાર્યકર્તાઓ સહિત 100થી પણ વધારે લોકોને શાંતિ માટે ખતરો હોવાંનો હવાલો આપતા તેમની ધરપકડ કરી લેવામાં આવી. આ તમામને સરકારનાં નિર્ણય બાદ ઘાટીમાં શાંતિ વ્યવસ્થા યથાવત રાખવાના ઉદ્દેશ્યથી તેમની ધરપકડ કરવામાં આવી છે.
શ્રીનગરઃ બુધવારનાં રોજ રાજ્ય સરકારનાં એક વરિષ્ઠ અધિકારીએ આ વાતની પુષ્ટિ કરતા કહ્યું કે, રાજ્યમાં 100થી પણ વધારે રાજનેતાઓ અને કાર્યકર્તાઓને અત્યાર સુધી ઘાટીમાં ધરપકડ કરી લીધી છે. જો કે, તેઓએ આ સંબંધમાં વિસ્તૃત જાણકારી આપવાથી ઇન્કાર નથી કર્યો. તેઓએ જણાવ્યું કે, 'જમ્મુ-કાશ્મીર પીપલ્સ કોન્ફરન્સ'નાં નેતા સજ્જાદ લોન અને ઇમરાન અંસારીની પણ ધરપકડ કરી લેવામાં આવી છે. અધિકારીઓએ જણાવ્યું કે, નેતાઓને તેમનાં ગુપ્કર નિવાસથી કેટલાંક મીટરનાં અંતર પર હરિ નિવાસમાં રાખવામાં આવ્યાં. તેમને જણાવ્યું કે, કાશ્મીર ઘાટીમાં તેમની ગતિવિધિઓથી શાંતિમાં ખલેલ પેદા થવાના ડરને ધ્યાને રાખતા મેજિસ્ટ્રેટે તેમની ધરપકડના આદેશ આપ્યા હતાં.
ઇન્ટરનેટ અને રેલ્વે સેવાઓ હાલમાં પણ બંધઃ
તમને જણાવી દઇએ કે મંગળવારનાં રોજ રાષ્ટ્રપતિ દ્વારા આર્ટિકલ 370ના કાયદાને હટાવવાની મંજૂરી આપ્યા બાદથી જ કાશ્મીર ઘાટીમાં તણાવગ્રસ્ત વાતાવરણ સર્જાઇ ગયું છે. એટલે કે હાલમાં ઇન્ટરનેટ અને રેલ્વે સેવાઓ પણ બંધ રાખવામાં આવી છે.
સચિવાલયની બિલ્ડિંગથી ટૂંક સમયમાં જ હટશે અલગ ઝંડોઃ
બુધવારના રોજ જમ્મુમાં આવેલ રાજ્ય સચિવાલયની એક વીડિયો ક્લિપમાં બિલ્ડિંગ પર બે ઝંડાઓ લાગેલા દેખાઇ રહ્યાં છે. બિલ્ડિંગ પર જમ્મુ-કાશ્મીરનો ઝંડો અને ત્રિરંગો સાથે લહેરાવતા દેખાયો, જ્યાર બાદ આની એક ક્લિપ પણ સોશિયલ સાઇટ્સ પર શેર કરવામાં આવી. એવું માનવામાં આવી રહ્યું છે કે ટૂંક સમયમાં જ રાજ્ય સરકાર દ્વારા કાશ્મીરનાં જૂના ઝંડાને હટાવી દેવામાં આવશે અને હવે અહીં ત્રિરંગો લહેરાવાશે.
Jammu and Kashmir India જમ્મુ-કાશ્મીર national alert indian army arrested
રજા / ત્રણ દિવસ રોકડ ખર્ચ કરતા વિચાર કરજો, કેમ કે આ કારણોસર બેંક 3 દિવસ બંધ છે
નિવેદન / સુષ્મા સ્વરાજને અંતિમ વિદાય આપતા રડી પડ્યા વેંકૈયા નાયડૂ, કહ્યું રક્ષાબંધને ખાલી રહેશે હાથ
પૂ્ર્વ વિદેશ મંત્રી સુષ્મા સ્વરાજના નિધનને રાજ્યસભા સભાપતિ અને દેશના ઉપરાષ્ટ્રપતિ વેંકૈયા નાયડૂએ પોતાના ક્ષતિ બતાવી. બાદમાં જ્યારે ઉપ રાષ્ટ્રપતિ લોધી રોડ સ્થિત સ્મશાન ગૃહમાં સુષ્મા...